Велика Чука (Ораовица)

Велика Чука - Тумба  — археолошко наоѓалиште во радовишкото село Ораовица. 
Претставува  населба од  бронзено време и од доцната антика.
На 500 м од излезот на селото, од левата страна на патот за Радовиш се издига голема височинка, со пречник во основата од околу 150 м и висина од околу 10 м. Има зарамнето плато на кое се наоѓаат урнатини од црква  и неколку гробови од поново време. Со исклучок на западната страна, која е блага и пристапна, другите се стрмни и се спуштаат кон коритото на селската река. На источното подножје лежат денешните гробишта, а на самиот врв има урнатини од старата гробишна  црква. Според обликот и димензиите Велика Чука  личи на праисториските населби од Пелагонија, така што, покрај остатоците од бронзеното време, треба да се очекуваат и остатоци од постари населби.Коцо, Димче (1996). Археолошка карта на Република Македонија. стр. 330, Скопје: МАНУ. ISBN 9789989101069

 Поврзано 
Велика Чука — тумба — населба од бронзеното и доцноантичкото време;
Градиште — градиште од римското време;
Дива Топола - Крива Врба — населба од неолитското време ;
Манастир Св. Ѓорѓи — средновековен сакрален објект;
Троло — неолитска населба;
Црвен Брег — населба од бронзеното и доцноантичкото време;
Ораовица;
Список на археолошки наоѓалишта во Радовишко;
Список на средновековни некрополи во Македонија.

 Наводи 

Категорија:Ораовица